หุ้นวันนี้
พลังงานเด่น
19 ม.ค. 2555

พลังงานเด่น
ตลาดหุ้นวันที่ 19 ม.ค. ดัชนีคงจะมีโอกาสปรับตัวขึ้น แม้มีแรงขายทำกำไรระหว่างทางบ้างก็ตาม 
นายสมชาย เอนกทวีผล ผู้อำนวยการฝ่ายวิเคราะห์หลักทรัพย์ บริษัทหลักทรัพย์ ฟินันเซีย ไซรัส กล่าวว่า ดัชนีจะเคลื่อนไหวในช่วงแคบๆ โดยมีแนวต้านที่ 1,060 และ 1,062 จุด ส่วนแนวรับ 1,050 และ 1,045 จุด 
นักลงทุนยังคงติดตามการแก้ปัญหาหนี้ของยุโรปอย่างต่อเนื่อง ซึ่งวันศุกร์ที่ 20 ม.ค.นี้ ธนาคารในยุโรปจะต้องเสนอแผนการเพิ่มทุน ทำให้ตลาดชะลอการลงทุนเพื่อรอดูตัวเลข
กลยุทธ์ในช่วงนี้แนะนำขายทำกำไรเมื่อราคาหุ้นปรับขึ้น และรอรับเมื่อราคาอ่อนตัว และมีแรงเก็งกำไรหุ้นธนาคารตามข่าวประกาศผลงาน
นายอภิสิทธิ์ ลิมป์ธำรงกุล ผู้อำนวยการอาวุโสฝ่ายวิเคราะห์หลักทรัพย์ บล.เกียรตินาคิน กล่าวว่า หนี้ยุโรปยังเป็นตัวกำหนดทิศทางตลาดหุ้นทั่วโลก 
ช่วงนี้แนะนำนักลงทุนถือเก็งกำไรต่อได้ โดยแนะให้เล่นหุ้นกลุ่มพลังงาน 
มาร์เก็ตติง กล่าวว่า ตลาดหุ้นไทยดูดีขึ้น แม้มีปัญหาหนี้ยุโรปมารบกวนการลงทุนก็ตาม แต่นักลงทุนยังให้ความสนใจเข้าซื้อหุ้นในกลุ่มพลังงาน ธนาคาร และมือถือ โดยราคาหุ้นของหลายบริษัทยังมีโอกาสปรับตัวขึ้นได้ต่อ เพราะถูกข่าวลบกดดันมานาน
วันนี้ ธนาคารไทยพาณิชย์ (SCB) มีนัดจะประกาศกำไรสุทธิปี 2554 ซึ่งคาดว่าจะออกมาดี
สำหรับตลาดหุ้นวันที่ 18 ม.ค. ดัชนีเคลื่อนไหวแคบๆ บวกและลบสลับกัน สุดท้ายปิดต่ำสุดของวันที่ระดับ 1,051.64 จุด ลดลง 4.90 จุด มูลค่าการซื้อขาย 25,593.18 ล้านบาท 
ต่างชาติซื้อสุทธิ 1,883 ล้านบาท ขณะที่สถาบันขายหนัก 1,209 ล้านบาท